EkBass/fiwiki-20250220-pages-articles huggingface dataset:
Yrjö Rannikko

Yrjö Erik Adrian Rannikko (22. elokuuta 1900 – 12. marraskuuta 1980) oli suomalaisen elokuva-alan monitoimimies. Hän puhui vuosien ajan Elokuva- arkiston perustamisen puolesta, vaikka sen vuonna 1957 käytännössä sitten perustivat Aito Mäkinen ja Jörn Donner.Yrjö Rannikko, Kava.fi, viitattu 5.9.2013 (Sisältää myös Rannikon omin sanoin kertoman elämäkerran) Rannikko oli insinööri, heimosoturi, asuntokiinteistömies, elokuvateatterinomistaja, päätoimittaja, lehdenjulkaisija, arkistonkerääjä, kaitafilmaaja, filatelisti ja maailmanmatkaaja, ja toimi kaikilla aloilla niin julkisuudessa kuin taustavaikuttajanakin. Hän valmistui sähköinsinööriksi Saksassa vuonna 1925. Sen jälkeen hän toimi kaksi vuotta Turun kaupungin sähkölaitosinsinöörinä ja vuosina 1926–1936 Suomen Asuntokiinteistöliiton sihteerinä ja 1927–1937 Talonomistajan Lehden / Asuntokiinteistö-lehden päätoimittajana. Hän perusti isänsä ja veljensä kanssa vuonna 1927 Turkuun elokuvateatteri Kinolan (nykyisin Formia), joka oli perheyhtiö Turun Kino Oy:n omistuksessa 40 vuotta. Vuosina 1946–1949 hän oli Fenno-Filmin toimitusjohtaja, jona aikana hän teki yhdessä Roland af Hällströmin kanssa käsikirjoituksen elokuvaan Läpi usvan. Hän toimi englantilaisia elokuvia maahantuovan Parvisfilmin kaupallisena johtajana 1949–1960, Teknillisen Informaatiopalvelun (nykyisen Talouselämän Tiedotustoimiston edeltäjä) johtajana 1960–1964 ja sen jälkeen kolme vuotta elokuvavalmistamo Filmservice & C:on toimitusjohtajana. Rannikko perusti 1932 Suomen Kinolehden, josta myöhemmin tuli Suomen Filmikamarin julkaisu. == Lähteet == Luokka:Suomalaiset toimittajat Luokka:Suomalaiset insinöörit Luokka:Vuonna 1900 syntyneet Luokka:Vuonna 1980 kuolleet
FS Joffre (1938)

FS Joffren piti olla Ranskan merivoimien Joffre-luokan lentotukialus ja samalla luokkansa nimikkoalus. Alus ei valmistunut ennen Ranskan tappiota Saksalle vuonna 1940 ja romutettiin keskeneräisenä. == Suunnitelmat == Vuoden 1934 puolivälistä alkaen aina kevääseen 1936 laivaston suunnittelutoimisto teki kaikkiaan seitsemän erilaista suunnitelmaa lentotukialuksesta. Suunnitelmat oli numeroitu PA9–PA15 (). Suunnitelmien yksityiskohdat ovat aikojen saatossa kadonneet, mutta jäljellä olevien tietojen perusteella on todettu olleen kaksi erilaista suunnitteluperustetta. Ensinnäkin noin 15 000 tonnin uppouman omaava lentokannella varustettu alus (PA10-11), jolla oli yksi hangaari ja noin 30 lentokonetta. Toisena linjana oli suurempi noin 20 000 tonnin alus, jossa kaksi kerroksinen hangaari ja noin 60 lentokonetta. Kummankin tyypin ilmatorjunta-aseistus oli samanlainen eli kaksitoista 100 millimetrin tykkiä kaksiputkisina asennuksina. Sarjan viimeisissä PA13-15 oli erikoinen kansirakenteita tasapainottava lentokansi.Jordan, John s. 61 Rahoitus jatkui vaikeana ja vuonna 1935 tehtiin esitys muuttaa joko Duquesne tai Tourville keveäksi 12 000 tonnin lentotukialukseksi. Suunnitelma kariutui pieneen kahdentoista koneen kuljetuskapasiteettiin, jonka ei katsottu vastaavan muutostöihin käytettävää rahamäärää. Siten työ jatkui kahden aluksen hankkimiseksi ja tehtiin suunnitelma PA16, jossa määritettiin 18000 tonnin alus. Suunnitelma hyväksyttiin 1937 ja kahden aluksen hankinta sisällytettiin vuoden 1938 laivasto-ohjelmaan. == Valmistus == Alus tilattiin Ateliers et Chantiers de St.Nazaire-Penhoëtilta St. Nazairesta, missä köli laskettiin 26. marraskuuta 1938 telakka-altaassa numero 1. Aluksen rakennustyöt viivästyivät toisen maailmansodan alettua ja lopulta pysähtyivät kokonaan kesäkuussa 1940 Ranskan antauduttua. Tuolloin alus oli vain 20-prosenttisesti valmis. Lopulta sen keskeneräinen runko romutettiin.Jordan, John s. 74 == Lähteet == * === Viitteet === Luokka:Joffre-luokan lentotukialukset Luokka:Ranskalaiset toisen maailmansodan lentotukialukset
FS Painlevé (1938)

FS Painlevén piti olla Ranskan laivaston Joffre-luokan lentotukialus. Alus tilattiin vuonna 1938 AC de St. Nazaire Penhoetin telakalta, mutta aluksen köliä ei koskaan laskettu. Syynä tähän oli sisaraluksen Joffren töiden viivästyminen ja lopulta keskeytyminen samassa telakka-altaassa, jossa Painlevén töiden piti alkaa edeltäneen aluksen vesillelaskun jälkeen.Jordan, John s. 74 == Lähteet == * === Viitteet === Luokka:Joffre-luokan lentotukialukset Luokka:Ranskalaiset toisen maailmansodan lentotukialukset
Veritöyhtökardinaali

Veritöyhtökardinaali, aikaisemmalta nimeltään rusokardinaali (Cardinalis phoeniceus) on kardinaalien heimoon kuuluva varpuslintu. Se on punakardinaalin lähisukulainen, mutta tätä hieman värittömämpi. == Levinneisyys == Veritöyhtökardinaalia tavataan Kolumbiassa ja Venezuelassa. Sen on kuvattu olevan melko yleinen, mutta sen kannankehitys on laskeva. Sen ei kuitenkaan uskota olevan vielä vaarassa, joten se on luokiteltu elinvoimaiseksi. == Lähteet == Luokka:Kardinaalit (linnut)
Verikardinaali

Verikardinaali, aikaisemmalta nimeltään nokkapeippo (Cardinalis sinuatus) on kardinaalien heimoon kuuluva varpuslintu. Se on väriltään harmaa ja punainen, ja sillä on ohut töyhtö. Verikardinaali syö pääasiassa siemeniä, joskus myös hedelmiä ja hyönteisiä, käyttäen apunaan vahvaa, papukaijamaista nokkaansa. == Levinneisyys == Verikardinaalia tavataan Meksikossa ja Yhdysvaltain eteläosissa. Sen populaatio on hyvin suuri, mutta sen kannankehitys on laskeva. Laji ei kuitenkaan ole vaarassa, ja se on luokiteltu elinvoimaiseksi. == Lähteet == Luokka:Kardinaalit (linnut)
Mustanaamakardinaali

Mustanaamakardinaali (Caryothraustes poliogaster) on kardinaalien heimoon kuuluva varpuslintu. ==Levinneisyys== Mustanaamakardinaalia tavataan Belizessä, Costa Ricassa, Guatemalassa, Hondurasissa, Meksikossa, Nicaraguassa ja Panamassa. Sen kannaksi arvioidaan 50 000–499 999 yksilöä ja se on luokiteltu elinvoimaiseksi. ==Lähteet== Luokka:Kardinaalit (linnut)
Sitruunakardinaali

Sitruunakardinaali (Caryothraustes canadensis) on kardinaalien heimoon kuuluva varpuslintu. ==Levinneisyys== Sitruunakardinaalia tavataan Panamassa, Kolumbiassa, Venezuelassa, Guyanassa, Surinamessa, Ranskan Guayanassa ja Brasiliassa. Sen on kuvattu olevan melko yleinen, mutta laikuttaisesti levinnyt. Lajin kannankehitys on laskeva, mutta se on luokiteltu elinvoimaiseksi, koska sen ei vielä uskota olevan vaarassa. ==Lähteet== Luokka:Kardinaalit (linnut)
Hohtokardinaali

Hohtokardinaali (Cyanoloxia cyanoides) on kardinaalien heimoon kuuluva varpuslintu. ==Levinneisyys== Hohtokardinaalia tavataan laajalla alueella Keski-Amerikassa ja Etelä-Amerikan pohjoisosissa. Sen kannaksi arvioidaan 500 000–4 999 999 yksilöä. Lajin kannankehitys on laskeva, mutta sen ei uskota olevan vaarassa ja se on luokiteltu elinvoimaiseksi. ==Lähteet== Luokka:Kardinaalit (linnut)
Silkkikardinaali

Silkkikardinaali (Cyanocompsa parellina) on kardinaalien heimoon kuuluva varpuslintu. ==Levinneisyys== Silkkikardinaalia tavataan Belizessä, El Salvadorissa, Guatemalassa, Hondurasissa, Meksikossa ja Nicaraguassa. Sen kannaksi arvioidaan 50 000–499 999 yksilöä, ja laji on luokiteltu elinvoimaiseksi. ==Lähteet== Luokka:Kardinaalit (linnut)
Ileana D’Cruz

Ileana D’Cruz (s. 1. marraskuuta 1987 Bombay, Maharashtra) on intialainen näyttelijä ja malli. == Ura == D’Cruz voitti parhaan nais­tulokkaan Filmfare Awards South -palkinnon telugun­kielisestä elo­kuvasta Devadasu (2006). Seuraavaksi hän näytteli elo­kuvissa Pokiri (2006), Jalsa (2008), Kick (2009) ja Julayi (2012), jotka tekivät hänestä yhden Tollywoodin johtavista nais­näyttelijöistä. D’Cruz debytoi Kollywoodissa elo­kuvassa Kedi (2006) ja teki paluun menestys­elo­kuvassa Nanban (2012). Hän teki ensi­esiintymisensä Bollywoodissa sekä yleisön että kriitikoiden ylistämässä elo­kuvassa Barfi! (2012), josta hän voitti parhaan nais­tulokkaan Filmfare Awards -palkinnon. Tämän jälkeen hän on näytellyt nais­pää­osaa menestys­elo­kuvissa kuten Main Tera Hero (2014), Rustom (2016) ja Raid (2018). == Filmografia == K = kieli Vuosi Elokuva Rooli Palkinnot 2006 Devadasu Bhanu Parhaan nais­tulokkaan Filmfare Awards South -palkinto 2006 Pokiri Shruti 2006 Kedi Aarthi 2006 Khatarnak Nakshatra 2006 Rakhi Tripura 2007 Munna Nidhi 2007 Aata Sathya 2008 Jalsa Bhagyamathi Parhaan telugun­kielisen nais­pää­osan Filmfare Awards South -ehdokkuus 2008 Bhale Dongalu Jyothi 2009 Kick Naina Parhaan telugun­kielisen nais­pää­osan Filmfare Awards South -ehdokkuus 2009 Rechipo Krishna Veni 2009 Saleem Satyavathi 2010 Huduga Hudugi cameo Erikois­esiintyminen laulussa ”Ileana” 2011 Shakti Aishwarya 2011 Nenu Naa Rakshasi Meenakshi, Shravya 2012 Nanban Ria 2012 Julayi Madhu 2012 Devudu Chesina Manushulu Ileana 2012 Barfi! Shruti Ghosh Sengupta Parhaan nais­tulokkaan Filmfare Awards -palkinto Parhaan nais­sivu­osan Film­fare Awards -ehdokkuus 2013 Phata Poster Nikla Hero Kajal 2014 Main Tera Hero Sunaina 2014 Happy Ending Aanchal Reddy 2016 Rustom Cynthia Pavri 2017 Mubarakan Supreet ”Sweety” Gill 2017 Baadshaho Rani Gitanjali Devi 2018 Raid Malini Patnaik 2018 Amar Akbar Anthony Aishwarya / Pooja / Teresa 2019 Pagalpanti Sanjana 2021 The Big Bull Meera Rao 2021 Unfair & Lovely == Lähteet == == Aiheesta muualla == Luokka:Intialaiset näyttelijät Luokka:Intialaiset mallit Luokka:Vuonna 1987 syntyneet Luokka:Elävät henkilöt
ALD Automotive

ALD Automotive on kansainvälinen autojen leasing-palveluun erikoistunut yhtiö, joka kuuluu ranskalaiseen Société Générale -finanssikonserniin. ALD Automotivella on toimintaa 37 maassa, myös Suomessa. Yritys työllistää noin 4 000 henkilöä. Joulukuussa 2011 ALD:n leasingautokanta Euroopassa koostui 917 000 ajoneuvosta. Suomessa ALD Automotiven leasingautokantaan kuuluu 18 000 ajoneuvoa. Yhtiö on myös merkittävä käytettyjen autojen myyjä, kun noin 6 000 autoa vapautuu vuosittain markkinoille. Suomen ALD:n vuoden 2012 liikevaihto oli 272 miljoonaa euroa. ==Lähteet== ==Aiheesta muualla== *Suomen ALD Automotiven sivusto Luokka:Ranskalaiset yritykset Luokka:Autoliikkeet
Sotke mut

Sotke mut on Sannin esikoisalbumi, joka julkaistiin 20. syyskuuta 2013. Albumin on tuottanut Hank Solo. Sotke mut nousi yhdeksännelle sijalle Suomen virallisella albumilistalla julkaisuviikollaan. Huhtikuussa 2014 albumi ylitti kultalevyrajan yli 10 000:n kappaleen myynnillään. == Kappaleet == == Singlet == Albumin ensimmäisenä singlenä julkaistiin levyn avausraita ”Prinsessoja ja astronautteja”. Kappale sai ensisoittonsa YleX:n Uuden musiikin aamuvuorossa 4. huhtikuuta 2013. Virallisesti single julkaistiin 5. huhtikuuta. Kappaleesta on julkaistu myös Sami Joensuun ohjaama musiikkivideo. Kappale sijoittui sekä single- että latauslistalle: Singelistalla parhaimmillaan kolmanneksi ja latauslistalla 12:nneksi. Toinen single ”Jos mä oon oikee” julkaistiin kesäkuussa 2013. Kappale nousi kahdeksaksi viikoksi Latauslistalle, jossa kappaleen paras sijoitus oli 19. sija. Kolmas single ”Me ei olla enää me” julkaistiin syyskuussa 2013. Kappaleesta kasvoi yksi syksyn 2013 suurimmista hiteistä. Se sijoittui singlelistalla parhaimmillaan kolmanneksi, latauslistalla kuudenneksi, lisäksi se oli viikolla 49/2013 neljänneksi soitetuin radiokappale. Neljäs single, ”Dementia”, helmikuussa 2014. Toukokuussa 2014 albumilta julkaistiin vielä viides single ”Hakuna matata”, joka oli ehdolla kesän 2014 viralliseksi kesähitiksi The Voicen äänestyksessä. Lopulta kappale sijoittui äänestyksessä 10:nneksi Kasmirin ”Vadelmavene”-kappaleen voittaessa kesähitin tittelin. == Arvostelut == * Nuorgam: 80/100 * Rumba: Rumba * Soundi: Soundi == Lähteet == Luokka:Vuoden 2013 esikoisalbumit Luokka:Sannin albumit
Wreckfest

Wreckfest (aiemmin nimellä Next Car Game) on suomalaisen Bugbear Entertainmentin kehittämä ja THQ Nordicin julkaisema ajopeli, joka on julkaistu Microsoft Windowsille 14. kesäkuuta . Vuonna 2013 Bugbear aloitti Kickstarter-kampanjan, jonka epäonnistumisen jälkeen Bugbear jatkoi pelin kehitystä itsenäisesti ennakkotilausten toimittamiseksi. Peli on ollut myynnissä kehitysvaiheessa olevana early access -versiona Steam-palvelussa. Bugbear ja THQ Nordic ovat ilmoittaneet yhteistyöstä pelin julkaisemiseksi. Virallinen julkaisuversio on julkaistu 14. kesäkuuta 2018 Steam-palvelussa. Peliä on kutsuttu FlatOut-sarjan "henkiseksi seuraajaksi". Peli sai virallisen nimensä lokakuussa 2014, johon saakka peli tunnettiin vain nimellä Next Car Game. Pelin seuraajasta Wreckfest 2:sta ilmoitettiin elokuussa 2024. == Tekniikka == Pelissä on pehmeän kappaleen () vauriomallinnus: kun auton kolaroi, siitä irtoaa palasia ja auton metalli taipuu ja rypistyy. Pelissä on autojen kustomointi- ja viritysmahdollisuudet. Vuonna 2015 peliin julkaistu päivitys lisäsi 3D-grafiikan fysiikkaperusteisen renderöinnin tuen pelimoottoriin. Pelimoottori on Bugbearin itse kehittämä nimeltä ROMU. == Ääniraita == Pelin ääniraidalle valittavasta musiikista järjestettiin avoin äänestys. == Vastaanotto == GameSpot antoi pelille arvosanaksi 9/10 arvostelussaan. V2.fi antoi pelille arvosanaksi 4/5 tähteä arvostelussaan. == Lähteet == == Aiheesta muualla == * * Next Car Gamen virallinen sivusto * Wreckfest virallinen sivusto Luokka:Vuoden 2014 videopelit Luokka:Vuoden 2018 videopelit Luokka:Ajopelit Luokka:Windows-pelit Luokka:Suomessa kehitetyt videopelit Luokka:Bugbear Entertainment
Hedengren

Oy Hedengren Ab on vuonna 1918 perustettu suomalainen perheyritys, joka harjoittaa teknisten tuotteiden tuontia ja vientiä sekä niihin liittyvää suunnittelu- ja asennustoimintaa. Hedengrenin nykyisiä toimialoja ja tytäryhtiöitä ovat turvatekniikka: Hedengren Security, LL-Tele ja Neptolux, talotekniikka: Hedtec ja Lux-siivouslaitteiden koti- ja yritysmyynti: Hedengren Direct. Hedengrenillä on toimintaa Suomen lisäksi Ruotsissa, Norjassa ja Virossa. Yrityksellä on verkkokauppa. ==Historiaa== Vuonna 1918 serkukset Jarl ja Walter Hedengren avasivat sähköliikkeen nimeltä Aktiebolaget J. Hedengren & C:o Osakeyhtiö Helsingin Lönnrotinkadun ja Fredrikinkadun yhä olemassa olevaan kulmataloon. Pari vuotta myöhemmin liikkeen osti vakuutusalalla työskennellyt Einar Johansson. Hän hankki uudet liiketilat Erottajalta, alkoi koota radiovastaanottimia ja myydä niitä HEDE-Radiokoneen nimellä. Vuonna 1926 Hedengren työllisti jo 37 henkilöä. 1920-luvun lopulla vähittäismyymälä lopetettiin ja Hedengren keskittyi maahantuontiin, tukkukauppaan ja sähköurakointiin. Tärkeä urakkakohde oli Suomen ensimmäinen täysin sähköistetty talo, Hotelli Torni, joka valmistui 1931. Vuonna 1936 Johansson perusti tytäryhtiön, AB Elektrosignal-Sähkömerkki OY:n (ESM), josta myöhemmin tuli Oy Esmi Ab. Sotien jälkeen Hedengren aloitti Electrolux- pölynimurien maahantuonnin. 1950-luvun puolivälissä Hedengren laajensi turvatekniikkaan. Jo vuosikymmenen alussa oli alkanut Hedoy- moottorilämmittimien valmistus. Pölynimurien kotimyynti käynnistyi 1960, jolloin myös yrityksen nimi sai nykyisen muotonsa Oy Hedengren Ab. Kauppaneuvos Einar Johansson kuoli seuraavana vuonna 69 vuoden iässä, ja yhtiön otti johtoonsa hänen poikansa, diplomi-insinööri Bror Johansson, joka sai kauppaneuvoksen arvon 1983. 1960-luvun lopulla Hedengren rakennutti oman uuden toimitalon Lauttasaareen, jossa se yhä toimii. Yritys on useassa eri vaiheessa rakennuttanut myös oman logistiikkakeskuksen Espoon Kauklahteen. Vuonna 1987 Hedengren osti valaistusalan yrityksen Oy Feldt Ab:n, josta syntyi Hedengren Valaistus -liiketoimintayksikkö. 1990-luvun lopun rationalisoinnissa eräitä toimialoja lopetettiin, ja jäljelle jäivät tasavahvoina sähkö- ja teollisuustekniikka, ammattielektroniikka ja asennus sekä kodintekniikka. Samoihin aikoihin perheyhtiön johtoon astui kolmannen sukupolven edustaja, kauppatieteiden maisteri Berndt Johansson, ja eri toimialoista muodostettiin tytäryhtiöt Oy Hedtec Ab, Oy Hedpro Ab ja Oy Hedoy Ab. Vuonna 2005 Hedengrenin turvatekniikkatoimiala laajeni turvavalojärjestelmiin (Oy Neptolux Ab) sekä turvalaitekomponenttien verkkokauppaan (Oy Neptosec Ab). ==Lähteet== ==Kirjallisuutta== *Hyvissä merkeissä. Oy Hedengren Ab 1918–1993. Porvoo 1993. ==Aiheesta muualla== *Hedengrenin verkkosivusto *Pörssitieto: Hedengren Sähkö. Luokka:Suomalaiset tukkukaupat Luokka:Suomalaiset perheyritykset
Minerva (automerkki)

pienoiskuva|Minerva AL vuodelta 1930. Minerva oli belgialainen automerkki, jota valmistettiin vuosina 1902–1938. Vuonna 1883 alankomaalainen Sylvain de Jong perusti Antwerpenissa polkupyörätehtaan. Vuonna 1900 tehdas aloitti moottoripyörien valmistuksen ja 1902 autojen valmistuksen. Ensimmäinen Minerva-auto oli nelisylinterinen malli, jonka moottori tuotti 4,5 kilowattia (6 hv). 1903 De Jong perusti Société Anonyme Minerva Motors -yhtiön. Autojen laajempi tuotanto alkoi 1904. Autoissa oli metallilla vahvistettu puukori ja 2-, 3- ja 4-sylinterinen moottori.http://www.minervacars.com/a/history pienoiskuva|Minerva AF vuodelta 1926. 1920 Minerva aloitti loistoautojen tuotannon 20CV- (3,6 litran 4-sylinterinen moottori) ja 30CV-malleilla (5,3 litran 6-sylinterinen moottori). Mallimerkintä CV tarkoitti verohevosvoimia. Nämä mallit olivat Yhdysvalloissa suosittuja elokuvatähtien, poliitikkojen ja teollisuusjohtajien keskuudessa. 1923 tehdas esitteli pienemmän 15CV-mallin ja 20CV-malliin (3,4 litran 6-sylinterinen moottori) tuli vakiovarusteeksi jarrut kaikkiin neljään pyörään. Isot Minerva-autot saivat 8-sylinterisen rivimoottorin, joiden iskutilavuus oli joko 6,6 litraa tai 4 litraa. Viimeinen Minerva-auto oli kahden litran M4 vuonna 1934, jota ei kuitenkaan myyty riittävästi. Vuonna 1936 automerkki sulautettiin toiseen belgialaiseen merkkiin, Imperiaan, joka valmisti viimeiset Minerva-autot 1938. == Lähteet == * Minervacars-sivusto === Viitteet === == Aiheesta muualla == * Autowikin artikkeli Luokka:Automerkit Luokka:1900-vuosikymmenen autot Luokka:1910-luvun autot Luokka:1920-luvun autot Luokka:1930-luvun autot
Erik Heinrichs (diplomaatti)

Hilding Axel Erik Heinrichs (5. kesäkuuta 1932 Helsinki – 26. huhtikuuta 2021 HelsinkiKuolinilmoitus. Helsingin Sanomat 16.5.2021, s. C 16.) oli suomalainen diplomaatti, koulutukseltaan valtiotieteiden maisteri. Hän oli Suomen pääkonsulina New Yorkissa 1980–1985, suurlähettiläänä Jakartassa 1985–1989, ulkoasiainministeriön neuvottelevana virkamiehenä 1989–1991 ja suurlähettiläänä Ottawassa 1991–1995.WSOY Iso Tietosanakirja, osa 3, s. 194. WSOY 1995 Erik Heinrichin isä oli jalkaväenkenraali Axel Erik Heinrichs. == Lähteet == == Aiheesta muualla == *Erik Heinrichsin muistokirjoitus Helsingin Sanomissa. Luokka:Suomen suurlähettiläät Luokka:Vuonna 1932 syntyneet Luokka:Vuonna 2021 kuolleet
Heinänen

Heinänen voi tarkoittaa seuraavia: ;paikannimenä: * Heinänen, järvi Heinolassa * Heinänen, järvi Suonenjoella ;sukunimenä: * Atte Heinänen (s. 2004), jääkiekkoilija * Erkki Heinänen (1931–2021), maatalouskemisti * Irmeli Heinänen (1923–1983), näyttelijä * Jokke Heinänen (s. 1970), jääkiekkoilija * Joona Heinänen (s. 1991), frisbeegolfaaja * Juha Heinänen, tietoverkkojen asiantuntija * Kalevi Heinänen (1927–2008), koripalloilija * Kasperi Heinänen (s. 2001), jääkiekkoilija * Leo Heinänen (1916–2008), rakennusneuvos * Niilo Heinänen (1899–1997), lääkäri ja professori, Vihtori Heinäsen poika * Olga Heinänen (s. 1901), suomalainen punakaartin päällikkö * Onni Heinänen (1901–1971), pituushyppääjä * Ossi Heinänen (s. 1973), Plan Suomen pääsihteeri * Pasi Heinänen (s. 1976), jalkapalloilija, pokeriammattilainen * Pekka Heinänen (1904–1992), kemisti, Vihtori Heinäsen poika * Petri Heinänen (s. 1976), jalkapalloilija * Saku Heinänen, kirjailija ja graafisen suunnittelun professori * Urho Heinänen (1895–1977), taidearvostelija ja kuvanveistäjä, Vihtori Heinäsen poika * Vihtori Heinänen (1869–1948), kivenveistäjämestari * Viktor Leonard Heinänen (1903–1962), metsätalousasiantuntija, ylimetsänhoitaja ja metsäneuvos.
Erkki Heinänen

Erkki Niilo Heinänen (15. huhtikuuta 1931 Virrat – 3. huhtikuuta 2021 Helsinki)Kuolinilmoitus, Helsingin Sanomat 1.5.2021, s. C 23 oli suomalainen maatalouskemisti. Hän oli Valtion maatalouskemian laitoksen johtaja professorin arvolla 1977–1993 ja Kasvintuotannon tarkastuskeskuksen maatalouskemian laitoksen johtaja 1993–1994, ja hän tutki kamferikemiaa.Facta2001, WSOY 1982, 5. osa, palsta 614WSOY Iso Tietosanakirja 3. osa, s. 195, WSOY 1995 == Lähteet == Luokka:Suomalaiset kemistit Luokka:Suomalaiset maataloustieteilijät Luokka:Vuonna 1931 syntyneet Luokka:Vuonna 2021 kuolleet
Pilvien alla, maan päällä

Pilvien alla, maan päällä on Egotrippi-yhtyeen 4. lokakuuta 2013 julkaistu albumi. Albumia on kuvailtu tribuutiksi yhtyeelle itselleen, sillä kaikki albumin kappaleet on levyttänyt ensimmäisen kerran joku toinen artisti, vaikka ne on tehnyt (tai ollut osatekijänä) Egotripin jäsenet Mikki ja Knipi. Albumi nousi ensimmäisellä listaviikollaan Suomen virallisen albumilistan viidenneksi. Albumin ensimmäisenä singlenä julkaistiin kappale ”Mestaripiirros”, jonka on alun perin levyttänyt Anna Puu. Kappale on parhaimmillaan ollut 11. soitetuin radiokappale. Toisenä singlenä julkaistiin niin ikään alun perin Anna Puun levyttämä ”Hyvä hetki”. == Kappaleet == == Arvostelut == * Desibeli.net: * Helsingin Sanomat: positiivinen * Soundi: == Lähteet == Luokka:Vuoden 2013 albumit Luokka:Egotripin albumit
Erva-Latvala

Erva-Latvala Oy oli yksi Suomen ensimmäisistä mainostoimistoista, joka toimi Helsingissä vuodesta 1925 vuoteen 1992. Se oli sotia edeltävän ajan suurin mainostoimisto Suomessa. Erva-Latvala syntyi, kun yhdysvaltalainen mainostoimisto Erwin, Wasey & Co. Ltd alkoi 1920‑luvun puolivälissä perustaa paikallistoimistoja eri maihin palvellakseen suurta asiakastaan Ford Motor Companya paremmin kaikkialla maailmassa. Suomen-toimiston johtajaksi tuli Amerikassa syntynyt ja kasvanut pohjalaisen siirtolaissuvun vesa Wäinö K. Latvala. Suomessa käymänsä kauppakoulun jälkeen hän oli harjoitellut mm. Kodakin Pietarin-konttorissa, Hangon Keksin mainospäällikkönä ja sanomalehti Uuden Suomen perustaman Reklan johtajana. Muutamassa vuodessa Erwin, Wasey & Co. Ltd Oy kasvoi Suomen suurimmaksi mainostoimistoksi, ja W. K. Latvala oli alan tunnettu johtohahmo kunnes 1940-luvulla muutti takaisin Yhdysvaltoihin. Yhtiön suomalaisuuden korostamiseksi sen nimi muutettiin vuonna 1933 Erva- Latvala Oy:ksi. Aidosti toimisto suomalaistui vuonna 1941, kun se siirtyi amerikkalaisomistuksesta Tukkukauppojen Osakeyhtiön ”talotoimistoksi” eli mainostajayrityksen itsensä omistamaksi mainostoimistoksi. Ervan merkittävimpiä asiakkaita sotia edeltäneinä vuosina olivat Fordin lisäksi Finlayson, Friitalan nahkatehdas, Hankkija, Kuusinen ja Tampella. Erva- Latvalan työntekijöitä olivat alkuvuosikymmeninä muiden muassa Aukusti Tuhka, Ilmari Sysimetsä, Elis Muona, Hans Björklind, Hans Brückner, Aarne Nopsanen, Yrjö Könni, Jaakko Salonoja, Arnold Tilgmann, Topi Törmä ja Armi Ratia. Monet kirjailijana tunnetuksi tulleet toimivat jossain vaiheessa uraansa Ervan tekstisuunnittelijoina; heihin lukeutuvat Pentti Holappa, Erkki Hämäläinen, Kyllikki Hämäläinen, Elisabet Laurila, Pekka Lounela, Matti Pajula, Selim Tapola, Pirjo Tuominen ja Jouko Tyyri, jonka isä Aki Laine työskenteli myös Ervassa. Yli 30 vuoden uran (1933–64) Erva-Latvalan palveluksessa teki kirjailija Armas J. Pulla. Erva-Latvalan työntekijöistä Kaj Brynolf Lindgren, Kalevi Piha ja Pertti Hemánus loivat sittemmin yliopistouran.Hakkarainen et al. 1984, s. 154 Toisen maailmansodan jälkeenkin toimisto kasvoi tasaisesti, mutta myös kilpailu kiristyi huomattavasti. Yrityksen henkilöstömäärä oli suurimmillaan 1968, jolloin Erva työllisti 110 henkilöä.Hakkarainen et al. 1984, s. 199 1980-luvun alussa Erva‑Latvala Oy oli Mainostoimistojen liiton tilastoinnin mukaan Suomen kahdeksanneksi suurin toimisto. Mainonnan teon lisäksi Erva-Latvala Oy toimi Linguaphonen kielikurssien ja kirjekursseina toteutetun ABC-piirustuskoulun kustantajana vuodesta 1937 ja omistajana 1941–70.Hakkarainen et al. 1984, s. 174–175, 198 Tuko myi Erva-Latvalan Suomen 1990-luvun alun lamavuosina Markkinointi Viherjuurelle, joka muutti perinteikkään Erva-nimen Veraksi ja sulautti toimiston sitten omaan yritykseensä. ==Lähteet== ==Aiheesta muualla== * W. K. Latvala 1938. Mainonta – Propaganda. Erva-Latvala. *Erwin, Wasey & Co:n historiaa (englanniksi) Luokka:Entiset suomalaiset mainostoimistot
Johan Erik Stenberg

thumb|250px|Oulun kaupungintalo (1885). Johan Erik Stenberg (3. elokuuta 1845 Bollnäs – 12. tammikuuta 1923 Nacka) oli ruotsalainen arkkitehti. Hän suunnitteli useita rakennuksia Ruotsin lisäksi myös Suomeen Oulun ja Porin kaupunkeihin. Merkittävimpiä Stenbergin töitä Suomessa ovat 1880- ja 1890-luvuilla valmistuneet Porin Teatteri, Oulun kaupungintalo sekä Porin kaupunginsairaala. Hänen suunnittelemiaan olivat myös muun muassa vuonna 1929 palanut Ainolan huvila Oulussa, jossa toimi aikoinaan Oulun kaupunginkirjastoOulun kaupunginkirjaston historiaa Viitattu 6.9.2013. sekä Porin Reposaaressa sijainnut Junnilan leirikeskuksen päärakennus, joka tuhoutui tuhopoltossa vuonna 1991.Porin ev.lut. seurakuntayhtymä – Junnilan leirikeskus Viitattu 6.9.2013. == Tunnettuja töitä == *Flickläroverket, Söderhamn (1879) *Söderhamnin kaupunginhotelli (1879) *Söderhamnin teatteri (1880) *Porin Teatteri (1884) *Junneliuksen huvila, Pori (1884) *Oulun kaupungintalo (1885) *Ainolan huvila, Oulu (1888) *Porin raatihuoneen torni (1891) *Porin kaupunginsairaala (1893) *Sundsvallin teatteri, Sundsvall (1894) == Lähteet == Luokka:Ruotsalaiset arkkitehdit Luokka:Vuonna 1845 syntyneet Luokka:Vuonna 1923 kuolleet
Felicia

Felicia on naisen etunimi, latinalaisen onnellista tarkoittavan nimen Felix tai sen muunnoksen Felicius naispuolinen vastine. Englannissa nimi on ollut jonkin verran käytössä jo keskiajalla.. Suomessa se oli ennen vuotta 1960 annettu vain muutamalle henkilölle. Viime vuosikymmeninä se on tullut yleisemmäksi, ja vuoden 1960 alusta vuoden 2019 loppuun mennessä se oli annettu 1144 henkilölle. Felician nimipäivä on suomenruotsalaisen kalenterin mukaan 6. syyskuuta. == Tunnettuja Felicia-nimisiä == * Felicia Adams, Adams Filmin ent. toimitusjohtaja * Félicia Ballanger, ranskalainen ratapyöräilijä ja olympiavoittaja * Felicia Day, yhdysvaltalainen näyttelijä * Felicia Pearson, yhdysvaltalainen näyttelijä * Felicia Sandler, yhdysvaltalainen säveltäjä ja etnomusikologi * Felicia Schroeder, yhdysvaltalainen jalkapalloilija * Felicia Tang, yhdysvaltalainen pornonäyttelijä * Felicia Țilea-Moldovan, romanialainen keihäänheittäjä == Lähteet == Luokka:Etunimet
Kauriin kääntöpiiri (romaani)

Kauriin kääntöpiiri (Tropic of Capricorn) on Henry Millerin romaani vuodelta 1938. Sen on suomentanut Risto Lehmusoksa, ja suomennoksen on julkaissut vuonna 1969 Gummerus. Puolittain omaelämäkerrallinen teos oli rinnakkaisteoksensa Kravun kääntöpiirin tavoin pitkään kielletty Yhdysvalloissa.Gummerus.fi Teos on saanut aiheensa Millerin lapsuudesta ja nuoruudesta 1920-1930-luvun New Yorkissa. ==Lähteet== Luokka:Yhdysvaltalaiset romaanit Luokka:Vuoden 1938 kirjat
Isoindoli

Isoindoli (C8H7N) on heterosyklinen aromaattinen yhdiste. Isoindoli on indolin isomeeri. ==Ominaisuudet ja reaktioita== Isoindolilla on kaksi tautomerista muotoa 2H-isoindoli ja 1H-isoindoli. Näistä 2H-isoindoli on stabiilimpi sen alhaisemman energian vuoksi. Liuoksessa proottiset liuottimet suosivat 1H-isoindolia, kun taas aproottisisa polaarisissa liuottimissa 2H-isoindoli on vallitseva tautomerinen muoto. Isoindoli on hyvin reaktiivinen ja hajoaa huoneenlämpötilassa. Alhaisissa lämpötiloissa se on valkoinen kiinteä aine. Ensimmäisen kerran isoindolia valmistettiin vuonna 1951 kuumentamalla 2-(metoksikarbonyylioksi)isoindoliinista. Muita tapoja ovat N-hydroksi- isoindoliinin bentsyylieetterin, isoindolimesylaatin tai bentsyynin ja 1-metoksikarbonyylipyrrolin sykloadditiotuotteen kuumennus. Isoindoli on emäksinen ja muodostaa happojen kanssa suoloja, joissa se esiintyy isoindoliniumkationina. == Lähteet == Luokka:Aromaattiset yhdisteet Luokka:Heterosykliset yhdisteet
Pohjois-Mindanaon alue

Pohjois-Mindanaon alue on Filippiinien hallintoalue Mindanaon saaren pohjoisosassa Boholinmeren rannalla. Pohjois-Mindanaoon kuuluu provinssit Bukidnon, Camiguin, Lanao del Norte, Misamis Occidental ja Misamis Oriental sekä kaupungit Cagayan de Oro ja Iligan. Hallintoalueen asukasluku on 4 297 323 (vuonna 2010) ja kokonaispinta-ala 20 132 neliökilometriä. ==Lähteet== == Aiheesta muualla == Luokka:Filippiinien alueet
Saksan 2. armeija

Saksan 2. armeija () oli Saksan maavoimien armeijatason yhtymä toisessa maailmansodassa. == Historia == 2\. armeijan esikunta perustettiin vähän ennen toisen maailmansodan alkua 26. elokuuta 1939 nimellä Gruppenkommando 1. Se nimettiin 2. armeijaksi 20. lokakuuta. Puolan offensiivin jälkeen marraskuussa armeija liitettiin osaksi pohjoista armeijaryhmää. ===KomentajatLexikon-der- wehrmacht=== ;Gruppenkommando 1 *kenraalieversti Fedor von Bock perustamisesta – 20. lokakuuta 1939 ;2. armeija *marsalkka Maximilian von Weichs 20. lokakuuta 1939 – 15. marraskuuta 1941 *kenraalieversti Rudolf Schmidt 15. marraskuuta – 25. joulukuuta 1941 *marsalkka Maximilian Reichsfreiherr von Weichs 25. joulukuuta 1941 – 15. heinäkuuta 1942 *kenraalieversti Hans von Salmuth 15. heinäkuuta 1942 – 3. helmikuuta 1943 *kenraalieversti Walter Weiss 2. helmikuuta 1943 – 12. maaliskuuta 1945 *panssarikenraali Dietrich von Saucken 12. maaliskuuta 1945 – antautumiseen === Esikuntapäälliköt === ;Gruppenkommando 1 *kenraaliluutnantti Hans von Salmuth perustamisesta – 20. lokakuuta 1939 ;2. armeija *kenraaliluutnantti Hans-Gustav Felber 20. lokakuuta 1939 – 15. helmikuuta 1940 *kenraalimajuri Rudolf Konrad 15. helmikuuta – 1. marraskuuta 1940 *everstiluutnantti Herman von Witzleben 1. marraskuuta 1940 – 26. lokakuuta 1941 *kenraaliluutnantti Gustav von Harteneck 26. lokakuuta 1941 – 20. marraskuuta 1943 *kenraalimajuri Heinrich von Tresckow 20. marraskuuta 1943 – 21. heinäkuuta 1944 *eversti G. von Schewen 21. heinäkuuta – 1. elokuuta 1944 *kenraalimajuri Robert Macher 1. elokuuta 1944 – antautumiseen == Lähteet == 02
Kriketin Euroopan-liiga 2013

Euroopan krikettiliigassa pelattiin kaudella 2013 1. divisioonan turnaus. Pelimuoto oli T-20 ja kilpailut käytiin 8. - 13. heinäkuuta Englannissa. == 1.divisioona == Lohko A Sija Joukkue Voitot Tasan Ei tulosta Tappiot Pst NRR 1 align="left" 5 0 0 0 10 3.77 2 align="left" 4 0 0 1 8 1.13 3 align="left" 2 0 0 3 4 -0.50 4 align="left" 2 0 0 3 4 -0.83 5 align="left" 1 0 0 4 2 -1.61 6 align="left" 1 0 0 4 2 -2.04 Lohko B Sija Joukkue Voitot Tasan Ei tulosta Tappiot Pst NRR 1 align="left" 5 0 0 0 10 3.40 2 align="left" 4 0 0 1 8 0.62 3 align="left" 3 0 0 2 6 -0.68 4 align="left" 1 0 0 4 2 -0.73 5 align="left" 1 0 0 4 2 -0.85 6 align="left" 1 0 0 4 2 -1.81 Semifnaaleissa Italia voitti Jerseyn ja Tanska Guernseyn. Loppuottelussa Italia löi Tanskan 18 juoksulla. Kolmannesta sijasta ei pelattu. Viidennestä sijasta pelattaessa Ranska voitti Itävallan ja seitsemännen sijan otti Saksa voitettuaan Norjan. Yhdeksäs oli Mansaari, kymmenes Gibraltar, yhdestoista Ruotsi ja peränpitäjäksi jätettiin Belgian joukkue. ==Lähteet== * 1. divisioonan turnaus Luokka:Kriketin Euroopan-liiga Luokka:Vuoden 2013 kriketti
Saksan 3. armeija

Saksan 3. armeija () oli Saksan maavoimien armeijatason yhtymä toisessa maailmansodassa. == Historia == Wehrkreis I perusti 22. elokuuta 1939 koulutusarmeija 3:n (), joka nimettiin 28. elokuuta 3. armeijaksi. Armeijankomentajana oli kenraalieversti Georg von Kühler ja sen esikuntapäällikkönä oli kenraalimajuri Herbert von Böckmann. Armeija liitettiin 3. lokakuuta Puolan rajalle koottuun Pohjoiseen armeijaryhmään. 21. lokakuuta armeija lakkautettiin ja pääosa sen henkilöstöstä siirrettiin 16. armeijaan.Lexikon-der-wehrmacht == Lähteet == 03
Adnan Januzaj

Adnan Januzaj (s. 5. helmikuuta 1995 Bryssel) on belgialainen jalkapalloilija, joka edustaa espanjalaista Sevillaa. Januzaj pelaa enimmäkseen laitahyökkääjän paikalla, mutta pystyy myös pelaamaan hyökkäävän keskikenttäpelaajan paikkaa.Januzaj Transfermarkt.co.uk -sivustolla. == Seurajoukkueura == Januzaj liittyi Manchester Unitediin 16-vuotiaana vuonna 2011, kun hän siirtyi seuraan Anderlechtista. Hän teki virallisen ensiesiintymisensä Wigan Athleticia vastaan FA Community Shield -ottelussa 11. elokuuta 2013.Januzaj ManUtd.com -sivustolla. Hän pelasi kaudella 2013–2014 kaikkiaan 27 valioliigaottelua, joissa teki neljä maalia. Hän debytoi samalla kaudella myös Mestarien liigassa. Seuraavalla kaudella hän pelasi Unitedissa 18 liigaottelua. Syyskauden 2015 Januzaj oli lainalla Borussia Dortmundissa, jossa pelasi kuusi bundesliigaottelua. Kevätkaudella 2016 hän pelasi Unitedissa viisi valioliigaottelua. Kauden 2016–2017 hän vietti lainalla Sunderlandissa, jossa pelasi 25 valioliigaottelua. Januzaj siirtyi espanjalaiseen Real Sociedadiin 9,8 miljoonan punnan siirtosummalla heinäkuussa 2017. Januzaj pelasi viisi kautta Real Sociedadissa yhteensä 132 Primera Divisiónin ottelua, joissa hän teki 15 maalia. Hän siirtyi Sevillaan sopimuksensa umpeuduttua elokuussa 2022. == Maajoukkueura == Januzaj liittyi Belgian jalkapallomaajoukkueeseen vuonna 2014. Ensimmäisen A-maaottelunsa hän pelasi Luxemburgia vastaan toukokuussa 2014. Hän edusti maataan vuoden 2014 maailmanmestaruuskilpailuissa, joissa pelasi 60 minuuttia alkulohkon ottelussa Etelä-Koreaa vastaan. Hän kuului Belgian pronssijoukkueeseen MM-kilpailuissa 2018. Hän pelasi vain alkulohkon ottelussa Englantia vastaan, jossa teki ottelun ainoan maalin ja samalla ensimmäisen maaottelumaalinsa. == Saavutuksia == ;Manchester United *FA Community Shield: 2013 *21-vuotiaiden valioliigamestaruus: 2013, 2015, 2016 ;Belgia *MM-pronssi 2018 == Lähteet == *Adnan Januzajin profiili Transfermarkt.co.uk -sivustolla *Adnan Januzaj Manchester Unitedin kotisivuilla *Adnan Januzajin profiili Thetopforward.com -sivustolla *Adnan Januzajin tiedot Soccerbase-sivustolla === Viitteet === Luokka:Belgialaiset jalkapalloilijat Luokka:Vuonna 1995 syntyneet Luokka:Elävät henkilöt
Unit4

Unit4 on ohjelmistoyhtiö, joka toimittaa yritysohjelmistoja ja ERP-ratkaisuja palvelu- ja koulutusalojen, projektiorganisaatioiden, kiinteistöhallinnan, julkishallinnon ja taloushallinnon aloille. Yrityksen pääkonttori sijaitsee Sliedrechtissä Alankomaissa ja sillä on tytäryhtiöitä ja toimistoja 26 eri maassa Euroopan, Pohjois-Amerikan, Aasian ja Afrikan alueilla. Yritys työllistää maailmanlaajuisesti yli 4 000 henkeä ja sen liikevaihto on yli 500 miljoonaa euroa. Yritys tunnetaan parhaiten ERP-ohjelmistosta Unit4 Business World (aiemmin tunnettu nimellä Agresso) sekä taloushallinnon ohjelmistosta Unit4 Financials (aiemmin Coda). Unit4 omistaa myös suurimman osan FinancialForce.comista, joka on taloushallinnon pilvipalveluihin erikoistunut yritys San Franciscossa. Suomessa Unit4:ää edustaa Unit4 Oy ja sen jälleenmyyjinä toimivat Abilita Oy ja Efima Oy. == Lähteet == == Aiheesta muualla == *UNIT4 *UNIT4 Oy *Oy Abilita Ab *Efima Oy Luokka:Alankomaalaiset yritykset Luokka:ERP-järjestelmät Luokka:Tietojärjestelmät Luokka:Ohjelmistoyhtiöt
Bouillabaisse

Bouillabaisse [bujabe´s] (ranskan sanoista bouillir, ’keittää’ ja abaisser, ’alentaa’, merkityksessä 'alentaa lämpöä, hauduttaa') on klassinen ranskalainen kalakeitto. Se on kotoisin Etelä-Ranskan Provencesta, luultavasti Marseillen kaupungista. Bouillabaissesta on monia muunnelmia, ja ruoasta on paljon kiistelyä "oikeasta" valmistustavasta. Alun perin se oli kalastajien arkiruokaa. Perinteisesti Bouillabaisse valmistettiin kaloista, jotka kalastajat eivät olleet myyneet sinä aamuna. Nykyään bouillabaisse on suosittua koko Ranskassa, ja sitä pidetäänkin ranskalaisten kansalliskalakeittona. https://www.simplyrecipes.com/recipes/bouillabaisse/ Bouillabaisseen käytetään kalaa ja äyriäisiä. Niiden lisäksi voidaan käyttää esimerkiksi juureksia ja vihanneksia, oliiviöljyä, mausteita kuten sahramia, sekä valkoviiniä. Resepti vaihtelee alueittain. Keitto keitetään kokoon, jolloin siitä tulee tuhtia ja aromikasta. ==Lähteet== == Aiheesta muualla == Luokka:Kalaruoat Luokka:Keitot Luokka:Ranskalainen keittiö
Saksan III armeijakunta

III armeijakunta oli Saksan maavoimien yhtymä toisessa maailmansodassa. == Perustaminen == Befelshaber Wehrkreis III perustettiin alue-esikunnaksi 1. lokakuuta 1934 Berliinissä sijainneen Reichswehrin 3. jalkaväkidivisioonan esikunnan yhteyteen. Esikunta nimettiin 1935 III armeijakunnan esikunnaksi (). == Historia == Armeijakunnan esikunta vastaanotti liikekannellpanokäskyn 26. elokuuta 1939. *Puolassa (syyskuusta 1939 - toukokuuhun 1940), *Ranskassa (toukokuusta 1940 - kesäkuuhun 1941), 21\. maaliskuuta 1941 armeijakunta nimettiin III motorisoiduksi armeijakunnaksi. Se tunnettiin helmikuusta huhtikuuhun 1942 sekä saman vuoden kesäkuun alusta alkaen nimellä Ryhmä von Mackensen (). Yhtymä nimettiin 21. kesäkuuta III panssariarmeijakunnaksi. Marraskuusta 1944 tammikuuhun 1945 armeijakunta tunnettiin myös nimellä ryhmä Breith. *itärintaman pohjoisella sektorilla (kesäkuusta 1941 - lokakuuhun 1944) ja Kuurinmaan motissa (toukokuuhun 1945). == Komentajat == Armeijakunnan komentajina toimivatlexikon-der-wehrmacht III AK: ;III armeijakunta * jalkaväenkenraali Erwin von Witzleben perustaminen - 10. marraskuuta 1938 * kenraalieversti Curt Haase 10. marraskuuta 1938 - 13. marraskuuta 1940 * jalkaväenkenraali Kurt von Greiff 13. marraskuuta 1940 - 15. tammikuuta 1941 * kenraalieversti Eberhard von Mackensen 15. tammikuuta 1941 - uudelleen nimeämiseen ;III panssariarmeijakuntalexikon-der-wehrmacht III PsAK *panssarikenraali Leo Freiherr Geyr von Schweppenburg 21. kesäkuuta - 20. heinäkuuta 1942 *kenraalieversti Eberhard von Mackensen 20. heinäkuuta 1942 - 2. tammikuuta 1943 *panssarikenraali Hermann Breith 2. tammikuuta - 20. lokakuuta 1943 *tykistönkenraali Heinz Ziegler 20. lokakuuta - 25. marraskuuta 1943 *jalkaväenkenraali Friedrich Schulz 25. marraskuuta 1943 - 9. tammikuuta 1944 *panssarikenraali Hermann Breith 9. tammikuuta - 31. toukokuuta 1944 *panssarikenraali Dietrich von Saucken 31. toukokuuta - 29. kesäkuuta 1944 *panssarikenraali Hermann Breith 29. kesäkuuta 1944 - == Lähteet == 03
Kati Kaartinen

Kati Susanna Kaartinen (o.s. Kuisma; s. 1972 Orimattila) on suomalainen näytelmäkirjailija ja dramaturgi. Kaartinen on valmistunut teatterikorkeakoulusta ohjaajantyön ja dramaturgian laitokselta. Kaartisen näytelmiä on esitetty mm. Kuopion kaupunginteatterissa, Helsingin kaupunginteatterissa, KOM-teatterissa ja Lahden kaupunginteatterissa. Orimattilasta kotoisin oleva Kaartinen on kirjoittanut freelancerina radiokuunnelmia ja televisiosarjoja. Nykyään pääkaupunkiseudulla asuvan Kaartisen näytelmät tarkastelevat tavallisten ihmisten kokemuksia näkökulmasta, jonka antaa arjen pienille tapahtumille syvällisen merkityksen. Näytelmissä käsitellään surumielisiä aiheita elämänmyönteisellä, lämpimällä ja toivoa antavalla tavalla. Kaartinen on kirjoittanut näytelmiä mm. pysyvästä rakkaudesta, lapsen surusta, itsemurhasta ja autismista. Kaartinen on palkittu Suomen näytelmäkirjailija liiton Lea-palkinnolla ja televisioalan Venla- palkinnolla. == Näytelmätekstejä == * Kolmas (2008) * Aina (2009) * Siniväriset (2009, yhdessä Okko Leon ja Outi Nyytäjän kanssa)https://web.archive.org/web/20090817164056/http://www.q-teatteri.fi/sinivariset.html * Samanlainen onni (2011) * Sinusta tehtiin laulu (2013) * Toisen ääni (2013) * Nätti tyttö, vähän pehmee (2014) * Poikakoodi (2020)https://www.dramacorner.fi/fi/naytelmat-ja- kirjailijat/kirjailija/kaartinen-kati/esittely == Dramatisointeja == * Urban Lindh: Kainon laulu (2014)https://www.tinfo.fi/fi/Ensi-iltoja/2490/Kainon- laulu * Reko ja Tiina Lundán: Tunnit, viikot, kuukaudet (2021)https://ttt- teatteri.fi/program/tunnit-viikot-kuukaudet/ == Esityskäsikirjoituksia == * Toinen koti (Kansallisteatterin Kiertuenäyttämö, 2017)https://www.kansallisteatteri.fi/tietoa- meista/medialle/tiedotteet/kiertuenayttamon-toinen-koti- dokumenttiteatteriprojektissa-kohtaavat-pakolaistaiteilijat-ja-suomessa- syntyneet-taiteilijat == Kuunnelmia == * Armi Aavikko – siinä välissä olin elossa (2021)https://areena.yle.fi/podcastit/1-50855185 == TV-käsikirjoituksia == * Arvon veli (tv-elokuva, 2004) * Jäät (tv-elokuva, 2010) * Joulukalenteri: Huiman hyvä joulu! (24-osainen tv-sarja, 2017)https://www.imdb.com/name/nm1729341/ ==Lähteet== == Aiheesta muualla == * Kati Kaartisen esittely Suomen näytelmäkirjailijaliiton sivuilla * YLE - Kati Kaartinen viikon taiteilijana * Tavallisen syvällinen - Teatteri & Tanssi Luokka:Suomalaiset näytelmäkirjailijat Luokka:Vuonna 1972 syntyneet Luokka:Elävät henkilöt
Kolmipyörä

Kolmipyörä on kolmella pyörällä varustettu polkupyörä. Kolmipyörän rakenne helpottaa tasapainoilua, ja niitä valmistetaankin pienille lapsille sekä myös aikuisille. Aikuisen kokoiset mallit on usein suunniteltu vanhempia ihmisiä varten liikkumisen helpoittamiseksi. Kolmipyörä on usein lasten ensimmäinen pyörä.wiseGEEK: What is tricycle? Lasten kolmipyörissä polkimet ovat yleensä kiinni etupyörän navassa. Aasiassa ja Afrikassa käytetään kolmipyöräisiä rikšoja ihmisten ja tavaroiden kuljettamiseen. == Kolmipyöräinen moottoripyörä == Kolmipyöräksi voidaan kutsua myös kolmipyöräistä moottoripyörää, joka on Suomessa ajoneuvoluokka Kolmipyörä (L5e). Kolmipyöräisiä moottoripyöriä kutsutaan puhekielessä trikeiksi (). Kolmipyöräisten moottoripyörien sylinteritilavuus on suurempi kuin 50 cm3, kun kyseessä on polttomoottori, tai suurin rakenteellinen nopeus on suurempi kuin 45 kilometriä tunnissa.Tilastokeskus - Käsitteet ja määritelmät: Kolmipyörä Tätä pienemmät moottoroidut kolmipyörät ovat mopedeja. == Lähteet == == Aiheesta muualla == Luokka:Polkupyörät
Pull of the Eye

Pull of the Eye on norjalaisen pop-yhtye Donkeyboyn kappale heidän toiselta studioalbumiltaan, Silver Moon. Se julkaistiin singlenä 27. helmikuuta 2012. Kappale sijoittui Norjassa korkeimmillaan sijalle 11. == Kappalelista == Digitaalinen lataus * 1. "Pull of the Eye" – 3:03 == Listasijoitukset == Listat (2012) Sija Norja (VG-lista) 11 == Lähteet == Luokka:Vuoden 2012 kappaleet Luokka:Donkeyboyn kappaleet
Ethelbald (Mercia)

Ethelbald (Æthelbald) (Kuoli 757) oli Mercian kuningas vuodesta 716 vuoteen 757 eli kuolemaansa saakka. Hänen hallituskaudellaan Mercia nousi mahtavimmaksi kaikista muista Britannian silloisista kuningaskunnista. Valtakautensa aikana Ethelbaldilla oli vaikea suhde kirkkoon ja samoihin aikoihin eläneen lähetyssaarnaaja pyhän Bonifatiuksen kanssa. Bonifatius nuhteli kuningasta jatkuvasti lähinnä irstaan ja säädyttömän elämän takia. Kuninkaan erimielisyydet kirkon kanssa ja muut ongelmat jotka varjostivat hänen valtakauttaan myöhempinä vuosina, johtivat lopulta hänen murhaansa vuonna 757. Legendan mukaan hänen omat henkivartijansa surmasivat hänet. Kuninkaana Ethelbaldia seurasi hänen serkkunsa Offa. Luokka:Englannin anglosaksikuninkaat
Cagayan Valley

Cagayan Valley on Filippiinien pohjoisin hallintoalue Luzonin saaren koillispäädyssä. Hallintoalueeseen kuuluvat myös Filippiinien pohjoispuolella olevat Batanes- ja Babuyansaaret. Nimensä hallintoalue on saanut Cagayanjoen laaksosta, joka hallitsee alueen ympäristöä Kordilleerien ja Sierra Madren vuoristojen välissä. Cagayan Valley muodostuu viidestä provinssista, jotka ovat Batanes, Cagayan, Isabela, Nueva Vizcaya ja Quirino. Alueen hallinnollinen keskus on Tuguegarao. Cagayan Valleyn asukasluku on 3 229 163 (vuonna 2010) ja sen kokonaispinta-ala 31 159 neliökilometriä. ==Lähteet== == Aiheesta muualla == Luokka:Filippiinien alueet
Stereolife

Stereolife on Donkeyboyn kappale heidän ensimmäiseltä, Caught in a Life- studioalbumilta. Se julkaistiin albumin kuudentena singlenä 22. maaliskuuta 2010. Kappale ei ole päässyt lainkaan listoille. ==Lähteet== Luokka:Vuoden 2010 kappaleet Luokka:Donkeyboyn kappaleet
Ylvis

Ylvis on norjalainen koomikkoduo, johon kuuluvat veljekset Bård Ylvisåker ja Vegard Ylvisåker. He kasvoivat Afrikassa, mutta palasivat teini-ikäisinä takaisin Norjaan. Heidän keskusteluohjelmaansa I kveld med YLVIS on esitetty TVNorgella vuodesta 2011 lähtien. Suomessa sarjaa alkoi näyttää Kutonen marraskuussa 2013 nimellä Ylvis Show. Syyskuussa 2013 Ylvis julkaisi YouTubessa musiikkivideon ”The Fox (What Does the Fox Say?)” mainostaakseen I kveld med YLVIS -ohjelman uutta kautta. Videota katsottiin muutaman ensimmäisen päivän aikana kaksi miljoonaa kertaa. Kappale tuli myyntiin Yhdysvalloissa 9. syyskuuta 2013. Single debytoi Yhdysvaltain Billboard Hot 100 -listan sijalla 29. Ensimmäisen kahden kuukauden aikana se oli saavuttanut yli 200 miljoonaa katselukertaa YouTubessa.http://www.voice.fi/musiikki/ylviksen-the-fox-video-sai-jatkoa- mita-sanoo-tyttoystava/8/55602 Vuoden 2023 marraskuussa videota oli katsottu yli 1,1 miljardia kertaa. == Lähteet == == Aiheesta muualla == *Ylvisin kotisivut Luokka:Norjalaiset koomikot Luokka:Norjalaiset yhtyeet Luokka:Seulonnan keskeiset artikkelit
Kastelu

thumb|Vietnamilainen maanviljelijä kastelemassa vihannesmaataan. Kastelu on toimenpide, jolla pidetään huolta kasvien riittävästä veden saannista. Kuivakkokasvit tarvitsevat kastelua harvoin ja jotkin niistä pitääkin pitää lähes kuivina. Suurin osa kasveista tarvitsee kuitenkin vettä säännöllisesti enemmän tai vähemmän. Huonekasveja kastellaan yleensä kastelukannulla, mutta tarvittaessa niihin voi asentaa kastelulaitteen. Myös kasvihuoneissa käytetään erilaisia kastelulaitteita. Avomailla, pelloilla ja marjaviljelmillä on käytettävissä sadetuslaitteita. Kun siemenet kylvetään taimikasvatettaviksi, kasvualustan tulee olla erittäin kostea. Tämän jälkeen kastelutarve useimmilla kasveilla vähenee huomattavasti. Kun siemenet kylvetään suoraan avomaalle, niitä kastellaan kevyesti. Ruukussa kasvatettavat kasvit kastellaan yleensä ylhäältäpäin, mutta joskus niitä kastellaan altapäin. Tätä tarkoitusta varten on olemassa altakasteluruukkuja. Tällöin alla olevan veden määrää tulee tarkkailla. Kastelun tarve riippuu paitsi kasvilajista, myös kasvualustasta sekä astiassa kasvavien kasvien osalta astian laadusta. Kastelun tarpeeseen vaikuttavat myös kasvuolosuhteet. Valoisalla kasvupaikalla veden tarve on suurempi kuin varjossa. Mitä lämpimämpi kasvupaikka on, sitä suurempi on kastelun tarve. == Katso myös == * Keinokastelu * Hydroviljely == Lähteet == Luokka:Kasvitalous
Bicolin alue

Bicolin alue (fil. Kabikulan, , ) on Filippiinien hallintoalue, joka sijaitsee Bikolinniemellä Luzonin saaren kaakkoiskulmassa. Bicoliin kuuluu myös niemimaata ympäröivät saaret, joista suurimmat ovat Masbate ja Catanduanes. Bicol muodostuu kuudesta provinssista, jotka ovat Albay, Camarines Norte, Camarines Sur, Catanduanes, Masbate ja Sorsogon. Bicolin asukasluku on 5 420 411 (vuonna 2010) ja sen kokonaispinta-ala 18 054 neliökilometriä. ==Lähteet== == Aiheesta muualla == Luokka:Filippiinien alueet
Ritva Rennes

Ritva Rennes (o.s. Koivisto, 17. heinäkuuta 1940 Turku – 18. toukokuuta 2013 Turku) oli suomalainen uimari ja uintivalmentaja. Rennes voitti Turun Työväen Uimareita edustaessaan pitkän radan Suomen-mestaruuden 100 metrin ja 400 metrin vapaauinnissa vuosina 1960 ja 1961. Samoina vuosina hän voitti Suomen hallimestaruuden 100 metrin vapaauinnissa. Ensimmäisen SM-mitalinsa hän saavutti vuonna 1957 ja viimeisen vuonna 1962. Suomen-ennätyksiä hän paranteli 100, 200 ja 400 metrin vapaauinnissa. Rennes toimi myöhemmin valmentajana Åbo Simklubbissa, ja hänet valittiin Suomessa vuoden uintivalmentajaksi 1987 sekä SFI:n vuoden valmentajaksi 1988. Hän oli Soulin olympialaisissa 1988 mukana valmennustehtävissä. Hänen henkilökohtaisiin valmennettaviinsa kuului rintauimari Petri Suominen.http://www.uintiklubiturku.net/tulokset/kultakausi.htm == Lähteet == Luokka:Suomalaiset uimarit Luokka:Suomalaiset urheiluvalmentajat Luokka:Vuonna 1940 syntyneet Luokka:Vuonna 2013 kuolleet
Kobolttikardinaali

Kobolttikardinaali (Cyanoloxia glaucocaerulea) on kardinaalien heimoon kuuluva varpuslintu. ==Levinneisyys== Kobolttikardinaalia tavataan Argentiinassa, Brasiliassa, Paraguayssa ja Uruguayssa. Sitä on kuvattu harvinaiseksi, ja sen kannankehitys on laskeva. Lajin levinneisyysalue on kuitenkin suuri, eikä lajin uskota olevan vielä vaarassa, joten se on luokiteltu elinvoimaiseksi. ==Lähteet== Luokka:Kardinaalit (linnut)
Vitra

Vitra on sveitsiläinen huonekaluyritys, joka valmistaa ja myy huonekaluja; designhuonekaluja koteihin, toimistoihin ja julkisiin tiloihin. Yhtiön kotipaikka on Muttenz, Basel-Landschaftin kantonissa, Baselin itäpuolella. Vitra aloitti toimintansa 1950. == Toiminta == Vitralla on tehtaita Saksassa, Japanissa, Kiinassa, Unkarissa ja Yhdysvalloissa. Myyntiyhtiöitä on eri puolilla maailmaa yhteensä 15. Vitra osti suomalaisen Artek Oy:n syksyllä 2013. Saksan puolella Weil am Rheinissa Vitralla on designmuseo, Vitra Design Museum. == Lähteet == * === Viitteet === == Aiheesta muualla == * Viralliset kotisivut Tiedosto: Vitra_Birsfelden.jpg| Vitran pääkonttori Muttenzissa, aivan Birsfeldenin rajalla. Tiedosto: Vitra_Design_Museum%2C_front_view.jpg| Vitra Design Museumin sisäänkäynti. Luokka:Sveitsiläiset teollisuusyritykset Luokka:Huonekaluvalmistajat Luokka:Muotoilualan yritykset Luokka:Sisustusalan tuotemerkit